Cuneiform Tablet OAA 1 55 (RC 1749d)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
um-ma a-šùr-na-da-ma a-na a-ku-a ší-ša-aḫ-šu-šar ù a-šùr-{d}UTU-ši qí-bi-ma šu-ma {d}IŠKUR-ba-ni ṭup-pu-šu e-ri-iš-ku-nu ṭup-pì-a pí-tí-a-ma ṭup-pu-šu am-ra-ma ša i-ša-qú-lu ṣa-ḫi-ra-ma ša ší-tim ṭup-pu-šu lu-up-ta-ma ù a-li-am dí-na-šu-um ṭup-pá-am ša 0.5 ma-na KÙ.BABBAR ša bé-ú-lá-at a-šùr-i-dí DUMU ku-sá-a i-nu-mì ra-bi₄-ṣú-um ša É ku-ra iṣ-bu-tù-kà a-na ku-nu-ki ša a-bi₄-kà wa-du-im a-dí-na-kum a-ku-a a-na li-bi₄ ṭù-pì-a lu-ta-ir-šu ni-ma-ḫi-kà kà-lá-šu-ma sà-ni-qá-ma ANŠE.ḪI.A ù ṣú-ḫa-ri lá ma ṣé-er wa-áš-ḫa-ni-a ṭur₄-da-nim